astronomisk stedsbestemmelse
Store norske leksikon,Teknologi og industri,Transport,Navigasjon
Astronomisk stedsbestemmelse er en bestemmelse av et steds geografiske bredde- og lengdegrad ved måling av høyden til kjente himmellegemer.
For å gjøre dette trengs informasjon fra nautisk almanakk om himmellegemenes deklinasjon og timevinkel, samt nøyaktig klokkeslett (GMT/UT) ved bruk av kronometer. Høydemålingen blir normalt foretatt med sekstant. Posisjonen finnes ved å måle to eller flere himmellegemer tilnærmet samtidig, eller ett himmellegeme (oftest Solen) med minst to timers mellomrom. Les mer i Store norske leksikon navigasjon astronomisk navigasjon sekstant